एग्रो एक्सपो की स्पांसरशिप से एचएयू करेगी कमाई
हरियाणाएग्रीकल्चर यूनिवर्सिटी का 22 और 23 मार्च को आयोजित होने वाला एग्रो एक्सपो किसानों को नई-नई तकनीकों से रूबरू कराएगा, साथ ही यूनिवर्सिटी को भी मुनाफा देने जा रहा है। अगर कोई कंपनी एग्रो एक्सपो को स्पांसर करने की इच्छा रखती है तो उसे दो लाख रुपए यूनिवर्सिटी को देने होंगे। कृषि मेला हरियाणा एग्रीकल्चर यूनिवर्सिटी की ओर से हर साल की जाने वाली सबसे बड़ी गतिविधि है। अब तक यूनिवर्सिटी को मेले के माध्यम से केवल बीज बेचकर विभिन्न कंपनियों से मिलने वाली रजिस्ट्रेशन फीस से आमदनी होती थी। मगर इस बार यूनिवर्सिटी मेले का विस्तार करते हुए इसे एक्सपो का रूप दे रही है और पहली बार मेले के लिए स्पासंरशिप भी तय की है।
मेले को मुख्य रूप से स्पांसर करने वाली कंपनी के लिए दो लाख रुपए निर्धारित किए हैं। इसके अलावा मेले के अंदर प्राइम लोकेशन पर बैनर लगाने के लिए कंपनियों को 40 हजार रुपए का भुगतान करना होगा, वहीं अगर सेलेक्टेड जगहों पर कोई कंपनी बैनर लगाना चाहती है तो उसे 25 हजार प्रति बैनर का भुगतना करना होगा। गौरतलब है कि 22 23 मार्च को एचएयू की ओर से बालसमंद रोड पर यूनिवर्सिटी फार्म में एग्रो एक्सपो का आयोजन करने जा रही है।
स्टाॅलोंसे होगी 6 लाख की कमाई
मेलेमें अपने उपकरणों एग्रीकल्चर की विभिन्न तकनीकों को लेकर आने वाली कंपनियों के लिए 150 स्टाल निर्धारित की गई है। यूनिवर्सिटी ने स्टाल की रजिस्ट्रेशन के लिए 4 हजार रुपए की फीस निर्धारित की है। मेले में लगभग सभी स्टाॅल बुक हो जाती है। ऐसे में यूनिवर्सिटी को केवल स्टालों के ही रजिस्ट्रेशन से 6 लाख रुपए की कमाई कर लेगी।
20से 25 लाख रुपए का बिकता है बीज
यहीनहीं कृषि मेले के दौरान पंजाब, राजस्थान, उत्तरप्रदेश हरियाणा सहित आसपास के राज्यों से किसान आते हैं। किसान मेले में हर साल यूनिवर्सिटी के फसलों की विभिन्न वैरायटियों के बीज खरीदते हैं। दो दिन चलने वाले इस मेले में लगभग 20 से 25 लाख रुपए के बीज कृषि साहित्य की बिक्री होती है।
hin_Deva hin_Deva hin_Deva hin_Deva hin_Deva hin_Deva hin_Deva